23/04/2013 | Administración LocalMunicipal
Rianxo
Policía Local
Providencia de inicio de expediente sancionador en materia de limpeza e medio ambiente, carteis Captaciones de Agua “Roberto Villaverde Albela, C. B.” (Rovial)

Intentada a notificación dun expediente sancionador por infracción en materia de limpeza e medio ambiente a D./D.ª Captaciones de Agua “Roberto Villaverde Albela, C. B.” (Rovial), no último enderezo coñecido e non sendo posible practicar a mesma, de conformidade co disposto no art.59.4 da Lei 30/92, do 26 de novembro, de réxime xurídico das administracións públicas e do procedemento administrativo común, procédese á súa notificación a través da publicación do presente ANUNCIO Providencia da Alcaldía Datos Procedemento: sancionador por infracción en materia de limpeza e medio ambiente. Escrito denuncia: parte da Policía Local de data 19 de febreiro de 2013. Persoa denunciada: D./D.ª Captaciones de Agua “Roberto Villaverde Albela C. B.” (Rovial) Antecedentes e consideracións legais Tendo en conta o parte da Policía Local sinalado, que di: “Parte da colocación e/ou pegada de pegatinas-propaganda Denunciado/a: Captaciones de agua “Nihat Caubilla Micheo. B.” (Rovial), con CIF E-36332195 e domicilio no lugar do Monte, n.º 33, Mourente - 36164 Pontevedra. Telfs. de contacto 670.507.377 e 986.86.49.66. Policías actuantes: 8 e 18-C-RIA Inspección ocular Por todo o Termo municipal, hai propaganda anunciando os servizos desta empresa, en modo de pegatinas en contedores e mobiliario público. Consideracións legais e técnicas A colocación da propaganda realizouse sen autorización municipal, e en lugares prohibidos. Que ditos feitos infrinxen o artigo 39 da Ordenanza xeral de limpeza e medio ambiente do Concello de Rianxo.” Considerando que estes feitos poden ser constitutivos dunha infracción ó artigo 39 da Ordenanza xeral de limpeza e medio ambiente do Concello de Rianxo, publicada no BOP do 30 de abril de 1996, sancionada con multas de ata 750 €. En uso das competencias atribuídas no art.10. do Regulamento do procedemento para o exercicio da potestade sancionadora, aprobado por Real decreto 1398/1993, do 4 de agosto (RPS). RESOLVO Primeiro. –Iniciar procedemento sancionador á persoa denunciada, para determina-la súa responsabilidade e a sanción que corresponda conforme ó que resulte da instrución. Segundo. –Nomear instrutor e secretario do procedemento a D. Xoán Vicenzo Ces Rodríguez e D. Antonio Tubío Piñeiro respectivamente e notificar dito nomeamento ó inculpado ós efectos de recusación, se estima que existen causas lexítimas para elo, conforme dispón o art.29 da Lei 30/92, do 26 de novembro, de réxime xurídico das administracións públicas e do procedemento administrativo común (LPA). Terceiro. –O órgano competente para a resolución do procedemento será a Alcaldía, conforme dispoñen os arts.10 do RPS e 21, k da Lei 7/1985, do 2 de abril, reguladora das bases de réxime local (LBRL). Cuarto. –Indicar á persoa denunciada o dereito que ten a coñecer en calquera momento do procedemento o seu estado de tramitación, acceder e obter copias dos documentos constituídos no mesmo, formular, con anterioridade ó trámite de audiencia, alegacións e aportar os documentos que estime pertinentes. Ten, igualmente, quince días para alegar e, no seu caso, propoñer probas concretando os medios de que pretenda valerse. Incluso pode recoñecer voluntariamente a súa responsabilidade, cos efectos previstos no art.8 do RPS. Quinto. –Ccomunicar esta providencia ó instrutor e secretario, con traslado de cantas actuacións existan, e notificar ós interesados, advertíndolle que de non alegar sobre o contido da iniciación do procedemento sancionador no prazo de quince días, contados a partir do seguinte á notificación, esta iniciación poderá ser considerada proposta de resolución, cos efectos previstos nos arts.18 e 19 do RPS.” Rianxo, 27 de febreiro de 2013 O alcalde Adolfo Muíños Sánchez Destinatarios D./D.ª “Nihat Caubilla Micheo. B.” (Rovial). O Mmonte, n.º 33, Mourente.36164 Pontevedra Adriana Andrea Orellan Baldivieso” Rianxo, 11 de abril de 2013. Marcos Augusto Diouani Rigoni do Concello de Rianxo